Document ID: 32005R0504

KOMISSION ASETUS (EY) N:o 504/2005,
annettu 31 päivänä maaliskuuta 2005,
neuvoston asetuksen (EY) N:o 2793/1999 muuttamisesta valmistettujen hedelmien ja valmistettujen hedelmäsekoitusten tariffikiintiöiden tarkistamisen osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä menettelyistä Euroopan yhteisön ja Etelä-Afrikan tasavallan kauppaa, kehitystä ja yhteistyötä koskevan sopimuksen soveltamiseksi 17 päivänä joulukuuta 1999 annetun neuvoston asetuksen (EY) N:o 2793/1999 (1) ja erityisesti sen 5 artiklan,
sekä katsoo seuraavaa:
(1)
Neuvoston asetus (EY) N:o 2793/1999 koskee tiettyjä menettelyitä Euroopan yhteisön ja Etelä-Afrikan tasavallan kauppaa, kehitystä ja yhteistyötä koskevan sopimuksen soveltamiseksi.
(2)
Neuvosto on hyväksynyt päätöksellä 2005/206/EY (2) lisäpöytäkirjan Euroopan yhteisön ja sen jäsenvaltioiden sekä Etelä-Afrikan tasavallan väliseen kauppaa, kehitystä ja yhteistyötä koskevaan sopimukseen Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen johdosta. Pöytäkirjassa määrätään tiettyihin tariffimyönnytyksiä rajoittaviin tariffikiintiöihin tehtävistä tarkistuksista. Näiden tariffikiintiöiden täytäntöönpano edellyttää asetuksen (EY) N:o 2793/1999 muuttamista.
(3)
Mainitun päätöksen mukaan valmistettujen hedelmien (järjestysnumero 09.1813) tariffikiintiön kokonaismäärää korotetaan 1 225 tonnia ja valmistettujen hedelmäsekoitusten (järjestysnumero 09.1815) tariffikiintiön kokonaismäärää 340 tonnia.
(4)
Päätöksen 2005/206/EY mukaan voimassa olevien tariffikiintiöiden korotukset lasketaan vuonna 2004 määräosuutena perusmääristä ottaen huomioon ennen toukokuun 1 päivää 2004 kulunut aika.
(5)
Koska lisäpöytäkirjassa määrätään, että yhteisön uusia tariffimyönnytyksiä on sovellettava 1 päivästä toukokuuta 2004, tätä asetusta olisi sovellettava samasta ajankohdasta, ja sen olisi tultava voimaan mahdollisimman pian.
(6)
Tässä asetuksessa säädetyt toimenpiteet ovat tullikoodeksikomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (EY) N:o 2793/1999 liitteen viides sarake ”Vuotuinen tariffikiintiön määrä ja vuotuinen kasvukerroin” seuraavasti:
1)
Korvataan järjestysnumeroa 09.1813 koskeva ilmaisu seuraavasti:
”40 000 tonnia bruttopaino (vkk. 3 %), 1.5.2004 lähtien lisämäärä 1 225 (3) tonnia bruttopaino (vkk. 3 %).”
2)
Korvataan järjestysnumeroa 09.1815 koskeva ilmaisu seuraavasti:
”18 000 tonnia bruttopaino (vkk. 3 %), 1.5.2004 lähtien lisämäärä 340 (4) tonnia bruttopaino (vkk. 3 %).”
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 1 päivästä toukokuuta 2004.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä maaliskuuta 2005.

Labels: 3
17
18